บลจ.บัวหลวง ออกกองใหม่ขาย 22-28 มี.ค.
บลจ.บัวหลวง ออกกองตราสารหนี้ BP11/17 อายุ 6 เดือน ชูผลตอบแทน 1.5% เสนอขาย 22-28 มี.ค.นี้
23 เม.ย. 2560

บริษัทหลักทรัพย์จัดการกองทุนรวมบัวหลวง จำกัด หรือ บลจ.บัวหลวง ระบุว่า บลจ.บัวหลวงออกกองทุนรวมบัวหลวงธนสารพลัส 11/17 (BP11/17) ขนาดโครงการ 7 พันล้านบาท อายุประมาณ 6 เดือน เน้นลงทุนตราสารหนี้ต่างประเทศ ประมาณการผลตอบแทน 1.50% ต่อปี เสนอขายหน่วยลงทุนครั้งแรก (IPO) ระหว่างวันที่ 22-28 มี.ค.นี้ โดยกองทุนรวมบัวหลวงธนสารพลัส 11/17 เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade
ทั้งนี้ กองทุนดังกล่าวเหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน
 